KÄRÄJÄOIKEUSTUOMARIT R.Y.		LAUSUNTO

							29.6.2007

OIKEUSMINISTERIÖLLE

Käräjäoikeustuomarit r.y. lausuu vihkimisoikeuden myöntämistä sekä avioliittolain ja käräjäoikeuslain 17 §:n muuttamista koskevasta luonnoksesta hallituksen esitykseksi seuraavaa:

Yhdistys kannattaa vihkimisoikeuden laajentamista luonnoksen mukaisesti ja yhtyy siltä osin luonnoksessa esitettyihin perusteisiin. 

Kuten luonnoksen perusteluissa on todettu, Lapin käräjäoikeus ja muut vihkimiseen oikeutetut viranomaiset eivät pysty kohtuudella täyttämään Tunturi-Lapin matkailuliiketoimintaan liittyvien vihkimispalvelujen kysyntää tällä hetkellä. Yhdistys  toteaa, että käräjäoikeusverkoston kehittämistä koskevan hankkeen toteuttaminen voi johtaa siihen, että ongelma leviää myös muille alueille. Tämän vuoksi olisi vielä harkittava tarkoin, tulisiko siviilivihkimisoikeus myöntää esimerkiksi hakemuksen perusteella muille henkilöille kuin luonnoksessa esitetyille virkamiehille. 

Yhdistys lisäksi katsoo, että vihkimispalveluista perittävät maksu ja kulukorvaukset tulisi jäädä suoraan sen käräjäoikeuden ja muun viranomaisen käyttöön, jonka palveluksessa vihkijä on. Mikäli näin ei menetellä, vihkimispalvelujen antaminen vähentää  liikaa kyseisen viranomaisen varsinaiseen toimintaan varattuja resursseja. 

Muilta osin yhdistyksellä ei ole lausuttavaa luonnoksesta. 

Suomen käräjäoikeustuomarit  r.y:n puolesta

Jyrki Kiviniemi			
käräjätuomari